প্রসঙ্গত, এখানে বলা প্রয়োজন যে, মার্কস ও এঙ্গেলস তাদের বিভিন্ন লেখায় পৃথিবীর বিভিন্ন জাতির স্বাধীনতা ও মুক্তির সপক্ষে অবস্থান স্পষ্ট করার চেষ্টা করেছেন। ১৮৪৭ সালে পোল্যান্ডের সমস্যা বিষয়ে প্রদান করা এক বক্তৃতায় এঙ্গেলস বলেছিলেন-একটি জাতি একই সময়ে অন্য জাতিসমূহের উপর নিপীড়ন জারি রেখে নিজের জাতির মুক্তি আনতে পারে না। জার্মান বা জার্মান জাতির মুক্তি ততদিন পর্যন্ত সম্ভব নয়, যতদিন পর্যন্ত জার্মান পোল্যান্ডকে তার নাগপাশ থেকে মুক্ত না করে।